[bookmark: _GoBack]บทสรุปผู้บริหารท้องถิ่น
รายงานผลการติดตามและประเมินผลแผนพัฒนาองค์การบริหารส่วนตำบลฉลอง
ประจำปีงบประมาณ พ.ศ. 2568
******************
	   ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น                     พ.ศ. 2548 และแก้ไขเพิ่มเติมถึง (ฉบับที่ 3) พ.ศ. 2561 หมวด 6 ข้อ 29 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินผลแผนพัฒนาท้องถิ่นมีหน้าที่ดำเนินการกำหนดแนวทาง วิธีการในการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี
	   การติดตามและประเมินผลแผนพัฒนา ถือว่าเป็นกระบวนการสำคัญต่อการพัฒนาท้องถิ่น เพราะการติดตามและประเมินผลเป็นเครื่องบ่งชี้ว่าแผนพัฒนาท้องถิ่นสามารถนำไปใช้ให้เกิดการพัฒนาที่มีประสิทธิภาพ สามารถตอบสนองความต้องการของประชาชนได้อย่างแท้จริง ผลจากการดำเนินงานเป็นไปตามเป้าหมายหรือไม่ และทำให้ทราบถึงปัญหา อุปสรรค ข้อเสนอแนะในการดำเนินงาน เพื่อจะได้นำข้อมูลดังกล่าวไปปรับปรุง แก้ไขและพัฒนาต่อไป
	   องค์การบริหารส่วนตำบลฉลอง ได้ดำเนินการติดตามและประเมินผลแผนพัฒนาฯ ประจำปีงบประมาณ พ.ศ. 2567 ตามยุทธศาสตร์ต่าง ๆ ดังนี้
1. ยุทธศาสตร์ด้านเศรษฐกิจ
2. ยุทธศาสตร์ด้านการบริการชุมชนและสังคม
3. ยุทธศาสตร์ด้านสิ่งแวดล้อมและทรัพยากรธรรมชาติ
4. ยุทธศาสตร์ด้านการบริหารจัดการองค์กร
         ข้อเสนอจากการติดตามและประเมินผลแผนพัฒนาท้องถิ่นขององค์การบริหารส่วนตำบลฉลอง
1. [bookmark: _Hlk150955231]โครงการที่ได้ตั้งงบประมาณข้อบัญญัติงบประมาณรายจ่ายประจำปีควรเร่งรัดดำเนินโครงการให้เสร็จ
สิ้นภายในปีงบประมาณนั้น ๆ 
2. [bookmark: _Hlk150955505]โครงการที่จะนำมาบรรจุในแผนพัฒนาท้องถิ่นควรคำนึงถึงความเป็นไปได้ในการดำเนินโครงการ เช่น
ความพร้อมของพื้นที่ดำเนินการเพื่อป้องกันไม่ให้มีโครงการในแผนพัฒนาท้องถิ่นมากเกินไป
3. การประชาสัมพันธ์ข้อมูลข่าวสารและการดำเนินโครงการ ควรมีการประชาสัมพันธ์ให้ประชาชนรับทราบอย่างทั่วถึงด้วยวิธีการต่าง ๆ ที่สามารถเข้าถึงประชาชน ชุมชนเพื่อให้ได้รับข่าวสารมากที่สุด
4. โครงการที่จะดำเนินการในหมู่บ้าน ควรมีการแจ้งรายละเอียดโครงการ/กิจกรรมให้กับชุมชนหรือผู้นำ
หมู่บ้านทราบล่วงหน้าก่อนเข้าดำเนินการ



